pythainlp/thai_wikipedia_clean_20230101 huggingface dataset:
วิทยาลัยชุมชนแม่ฮ่องสอน ได้จัดตั้งศูนย์ไทใหญ่ศึกษาขึ้นเพื่อเป็นโครงการนำร่งในการพัฒนาฐานข้อมูลสำหรับการสร้างเมืองมรดกทางวัฒนธรรม จังหวัดแม่ฮ่องสอน มีหน้าที่ในการรวบรวมข้อมูลเกี่ยวกับประวัติศาสตร์แหล่งท่องเที่ยวทางวัฒนธรรม สถาปัตยกรรมศิลปวัฒนธรรม ประเพณี วิถีชีวิต คติความเชื่อ ฯลฯ
กุ้งยิงตา
โน๊ตเพลง
ปัจจัย4
ใบเตย
ต้นตีนเป็ด
ไม้ชิงชัน
กรมหลวงนรินทรเทวี
โรงเรียนเมืองสุราษฎร์ธานี
โรงเรียนเมืองสุราษฎร์ธานี ก่อตั้งเมื่อวันศุกร์ ที่ 17 กุมภาพันธ์ พ.ศ. 2499 มีเนื้อที่ทั้งหมด 27 ไร่ 1 งาน 13.2 ตารางวา เป็นโรงเรียนสหศึกษาสังกัดกองการมัธยมศึกษา กรมสามัญศึกษา กระทรวงศึกษาธิการ เป็นโรงเรียนมัธยมศึกษานำร่อง ที่ใช้หลักสูตรการเรียนการสอน ฉบับ ปีพ.ศ. 2524 เป็นโรงเรียนแห่งแรกของจังหวัดสุราษฎร์ธานี
โรงเรียนเมืองสุราษฎร์ธานี ก่อตั้งเมื่อ วันศุกร์ ที่ 17 กุมภาพันธ์ พ.ศ. 2499 ( ขึ้น 7 ค่ำ เดือน 4 ตามปฏิทินจันทรคติ ปีมะแม ) เหตุผลที่จัดตั้งเมื่อ พ.ศ. 2499 อำเภอเมืองสุราษฎร์ธานี ได้รับเงิน ก.ศ.ส.จากกระทรวงศึกษาธิการ จำนวน 40,000 บาท เพื่อสร้างโรงเรียนมัธยมศึกษาโดยให้ชื่อว่า " โรงเรียนเมืองสุราษฎร์ธานี " เปิดสอนตามหลักสูตรมัธยมศึกษา ( หลักสูตรพิเศษขณะนั้น ) กระทรวงศึกษาธิการต้องการให้โรงเรียนนี้ได้เปิดสอนนักเรียนตั้งแต่ปีการศึกษา 2499 เป็นต้นมา แต่ผู้บริหารการศึกษาของอำเภอขณะนั้น ไม่สามารถจัดการปลูกสร้างอาคารเรียนให้ทันการเปิดเรียนในภาคต้นของปีการศึกษา 2499 ได้ ทั้งนี้เพราะมีเหตุขัดข้อง 2 ประการ คือ
ประการแรก งบประมาณที่ได้รับเป็นเวลากระชั้นมาก ไม่อาจหาผู้รับเหมาก่อสร้างได้ทัน
ประการสอง ซึ่งเป็นปัญหาสำคัญยังตกลงไม่ได้ คือ ปัญหาเกี่ยวกับสถานที่ยังไม่อาจตัดสินลงไปได้ว่าจะสร้างที่ใดแน่ เพราะปัญหาที่ดิน
อย่างไรก็ตาม จำเป็นจะต้องเปิดสอนให้ได้ตามนโยบายของกระทรวงศึกษาธิการ ทางอำเภอพิจารณาเห็นว่า โรงเรียนวัดบางใบไม้ มีอาคารเรียนกว้างขวางพอที่จะอาศัยสถานที่โรงเรียนนี้เปิดทำการสอนไปพลางก่อน ในปีแรกมีนักเรียนที่จบชั้น ป.4 มาสมัครเข้าเรียน 43 คน ได้เริ่มสอนตั้งแต่วันที่ 17 พฤษภาคม 2499 ทางอำเภอได้ให้ นายประจวบ นิตย์นรา ครูโรงเรียนวัดประสิทธาราม มาทำหน้าที่ครูประจำชั้น และให้นายวินัย วิเศษรัตน์ ครูใหญ่โรงเรียนวัดบางใบไม้รักษาการในตำแหน่งครูใหญ่ ต่อมาอำเภอและจังหวัดได้ร่วมกันพิจารณาเลือกสถานที่ ที่จะสร้างโรงเรียน ซึ่งมีอยู่ 3 แห่ง คือ
1. ที่วัดแหลมไผ่ ตำบลบางไทร
2. ที่วัดบางใบไม้ ตำบลบางใบไม้
3. ที่สาธารณประโยชน์หนองบัว หมู่ 4 ตำบลมะขามเตี้ย
สถานที่ 2 แห่งแรกไม่เหมาะสมทั้งทำเลและทั้งมีอุปสรรคหลายประการไม่อาจสร้างได้ จึงตกลงสร้างที่หนองบัว (คือที่ตั้งโรงเรียนขณะนี้) โรงเรียนการช่างสุราษฎร์ธานี ผู้รับเหมาก่อสร้างได้เริ่มทำการก่อสร้าง เมื่อวันที่ 5 มีนาคม 2500 ตามแบบแปลนโรงฝึกงานของกรมสามัญศึกษา ระยะนี้ใช้เป็นอาคารเรียนและโรงฝึกงานร่วมกัน เนื่องจากงบประมาณที่ได้รับไม่เพียงพอ การก่อสร้างตอนนี้จึงไม่สมบูรณ์ กล่าวคือ ยังไม่มีประตู หน้าต่าง ฝ้าเพดาน ครั้นเมื่อวันที่ 1 สิงหาคม 2500 นายอภัย จันทวิมล อธิบดีกรมสามัญศึกษามาตรวจเยี่ยมโรงเรียน ได้เงินงบประมาณอีก 5,000 บาท เป็นค่าก่อสร้างเพิ่มเติม คือ ได้ติดประตู หน้าต่าง เสร็จเรียบร้อย เมื่อวันที่ 24 พฤษภาคม 2500 มีนักเรียนชั้นมัธยมศึกษาปีที่ 1 มาสมัครเรียน จำนวน 15 คน นางนิลุบล พัฒนมาก เป็นครูประจำชั้น และรักษาการในตำแหน่งครูใหญ่ด้วย และเมื่อวันที่ 1 ธันวาคม 2500 ได้เริ่มเปิดทำการสอนนักเรียนที่อาคารนี้เป็นครั้งแรก สำหรับนักเรียนเดิมที่เรียนอยู่ที่โรงเรียนวัดบางใบไม้นั้น คงให้เรียนต่อไปจนจบชั้นมัธยมศึกษาปีที่ 3 ที่โรงเรียนเดิม เมื่อวันที่ 1 มิถุนายน 2500 กรมสามัญศึกษาได้แต่งตั้ง นายทรง จีระกุล มาเป็นครูโรงเรียนนี้อีกคนหนึ่ง ต่อมาได้มีคำสั่งแต่งตั้งให้เป็นครูใหญ่ เมื่อวันที่ 29 กันยายน 2520
ลักษณะชุมชน.
สภาพชุมชนรอบบริเวณโรงเรียนเมืองสุราษฎร์ธานี มีลักษณะชุมชนกึ่งเมือง บริเวณใกล้เคียงโรงเรียนโดยรอบ ได้แก่
อาชีพหลักของชุมชน คือ อาชีพเกษตรกรรม รับจ้างและค้าขาย เนื่องจากเป็นแหล่งสร้างงาน ส่วนใหญ่นับถือศาสนาพุทธ ประเพณี/ศิลปวัฒนธรรมท้องถิ่นที่เป็นที่รู้จักโดยทั่วไป คือ ประเพณีชักพระทอดผ้าป่า
พัฒนาการและการเปลี่ยนแปลงที่สำคัญ.
โรงเรียนเมืองสุราษฎร์ธานีเป็นโรงเรียนสหศึกษาสังกัดกองการมัธยมศึกษา กรมสามัญศึกษา กระทรวงศึกษาธิการ เปิดสอนตั้งแต่ชั้นมัธยมศึกษาตอนต้นถึงมัธยมศึกษาตอนปลาย โรงเรียนเมืองสุราษฎร์ธานีเปิดรับนักเรียนเข้าศึกษาเป็นครั้งแรก ระดับมัธยมศึกษาปีที่ 1 ปี พ.ศ. 2499 ใช้อักษรย่อ ส.ฎ.10 ฝากเรียนที่โรงเรียนวัดบางใบไม้ ต.บางใบไม้ อ.เมือง จ.สุราษฎร์ธานี ในปี พ.ศ. 2500 ย้ายมาที่ตั้งปัจจุบัน เลขที่ 223 ถ.ลูกเสือ อ.เมือง จ.สุราษฎร์ธานี แล้วถูกเปลี่ยนมารับนักเรียนเข้าศึกษาต่อในระดับชั้นประถมศึกษาตอนปลายตามหลักสูตร 7 : 3 : 2
โรงเรียนได้รับการคัดเลือกให้เป็น โรงเรียนที่สงวนไว้เพื่อการทดลองทางวิชาการประถมศึกษา ของ จังหวัดสุราษฎร์ธานี ในความรับผิดชอบของหน่วยศึกษานิเทศก์ สำนักงานศึกษาธิการจังหวัดสุราษฎร์ธานี ด้วยเหตุผลนี้ เมื่อรัฐบาลโอนการศึกษาประชาบาล (ป. 1 - ป. 7) ไปสังกัดกรมการปกครอง กระทรวงมหาดไทย โรงเรียนเมืองสุราษฎร์ธานียังคงสังกัดกรมสามัญศึกษาเช่นเดิม
ปี พ.ศ. 2521 รัฐบาล พลเอก เกรียงศักดิ์ ชมะนันท์ ได้ประกาศใช้แผนการศึกษาแห่งชาติฉบับใหม่ กระทรวงศึกษาธิการได้เปลี่ยนหลักสูตร โดยกำหนดชั้นเรียนระดับประถมศึกษามัธยมศึกษา เป็น 6 : 3 : 3 และกระทรวงได้ ยุบโรงเรียนเมืองสุราษฎร์ธานี จากโรงเรียนระดับประถมศึกษาและตั้งเป็นโรงเรียนระดับมัธยมศึกษาโดยมีนายทรง จีระกุลเป็นอาจารย์ใหญ่คนแรก
ปี พ.ศ. 2527 กรมสามัญศึกษาได้แต่งตั้งให้ นายณรงค์ กาญจนประทุม เป็นอาจารย์ใหญ่ แทนนายทรง จีระกุล ซึ่งย้ายไปดำรงตำแหน่งผู้อำนวยการ โรงเรียนเวียงสระ ในช่วงนี้โรงเรียนได้วางโครงการปรับปรุงและพัฒนาโรงเรียน ทั้งในด้านอาคาร สถานที่ ได้รื้อถอนอาคารที่มีสภาพทรุดโทรม สร้างหอประชุมและอาคารเรียนใหม่เพื่อขยายห้องเรียนเพิ่มขึ้นและ พ.ศ. 2530 นายณรงค์ กาญจนประทุมดำรงตำแหน่งผู้อำนวยการโรงเรียนเมืองสุราษฎร์ธานี
วันที่ 12 พฤศจิกายน พ.ศ. 2533 นายกาญจน์ จามพัฒน์ ผู้อำนวยการโรงเรียนเวียงสระ ได้ย้ายมาดำรงตำแหน่งผู้อำนวยการโรงเรียนแทนนายณรงค์ กาญจนประทุม ซึ่งย้ายไปดำรงตำแหน่งผู้อำนวยการโรงเรียนเวียงสระ และ นายกาญจน์ จามพัฒน์ได้พัฒนาโรงเรียนให้ก้าวหน้าต่อไปจน ได้รับการแต่งตั้งให้เป็นผู้อำนวยการ ระดับ 9 คนแรกของจังหวัดสุราษฎร์ธานี
วันที่ 5 พฤศจิกาจน พ.ศ. 2535 นายโกวิทย์ นวลขาว ผู้อำนวยการโรงเรียนกาญจนดิษฐ์ จังหวัดสุราษฎร์ธานี ได้ย้ายมาดำรงตำแหน่งผู้อำนวยการโรงเรียนแทนนายกาญจน์ จามพัฒน์ ซึ่งเกษียณอายุราชการ ในช่วงนี้โรงเรียนได้ดำเนินนโยบายพัฒนาและปรับปรุงในทุกๆด้าน เพื่อให้โรงเรียนได้บรรลุถึงเป้าหมายและมุ่งสนองความต้องการของชุมชนและท้องถิ่น จนเป็นโรงเรียนของชุมชนอย่างแท้จริง และได้รับรางวัลดีเด่นด้านต่างๆหลายครั้ง
วันที่ 24 ธันวาคม พ.ศ. 2541 นายไพโรจน์ อินทรศรีสม ผู้อำนวยการโรงเรียนเดชะปัตตยานุกูล จังหวัดปัตตานี ได้ย้ายมาดำรงตำแหน่งผู้อำนวยการโรงเรียนแทนนายโกวิทย์ นวลขาว ซึ่งย้ายไปดำรงตำแหน่งผู้อำนวยการสามัญศึกษา จังหวัดสุราษฎร์ธานี โรงเรียนได้รับการพัฒนาปรับปรุงการดำเนินงานในด้านต่างๆอย่างรวดเร็วและต่อเนื่อง
วันที่ 20 กรกฎาคม พ.ศ. 2543 นายนิคม โพธิ์เพชร ผู้อำนวยการโรงเรียนบ้านนาสาร จังหวัดสุราษฎร์ธานี ได้ย้ายมาดำรงตำแหน่งผู้อำนวยการโรงเรียนเมืองสุราษฎร์ธานี ในช่วงนี้โรงเรียนได้ปรับปรุงพัฒนาการดำเนินงานในด้านต่างๆ ควบคู่กันไป โดยเฉพาะอย่างยิ่งการปกครองดูแลนักเรียน จนได้รับรางวัลเกียรติยศดีเด่น จาก สำนักงานตำรวจแห่งชาติ เมื่อวันที่ 23 สิงหาคม 2545
ปี พ.ศ. 2547-2550 นายสุนิตย์ พิมาน ได้ย้ายมาดำรงตำแหน่งผู้อำนวยการโรงเรียนเมืองสุราษฎร์ธานี แทนนายนิคม โพธิ์เพชร โรงเรียนได้รับรางวัลธนาคารโรงเรียนดีเด่น โรงเรียนได้ผ่านเกณฑ์การประเมินคุณภาพจากภายนอกรอบที่ 1 ผลการประเมินอยู่ในระดับพึงพอใจ ศูนย์ดนตรีไทยโรงเรียนเมืองสุราษฎร์ธานีได้รับพระกรุณาธิคุณจาก สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี โปรดเกล้าพระราชทานถ้วยรางวัลในการจัดประกวดดนตรีไทยนักเรียนระดับภาคใต้ ครั้งที่ 1 ณ โรงเรียนเมืองสุราษฎร์ธานี
ปี พ.ศ. 2550-2555 ว่าที่ร้อยตรีทวีศักดิ์ ยศถา ผู้อำนวยการโรงเรียนเกาะสมุย ย้ายมาดำรงตำแหน่งผู้อำนวยการโรงเรียนเมืองสุราษฎร์ธานี แทนนายสุนิตย์ พิมาน โรงเรียนเมืองสุราษฎร์ธานี ร่วมลงนามกับโรงเรียนมัธยมบาดาวี รัฐปีนัง ประเทศมาเลเซีย ในการร่วมกันพัฒนาการจัดการศึกษาทำให้โรงเรียนเมืองสุราษฎร์ธานีได้พัฒนาในทุกด้านอย่างต่อเนื่อง โรงเรียนได้รางวัลชนะเลิศระดับภาคใต้จากการประกวดโครงงานวิทยาศาสตร์ หัวข้อ พลังงานเพื่อลดโลกร้อน โรงเรียนผ่านเกณฑ์การประเมินคุณภาพจากภายนอกรอบที่ 2 ผลการประเมินอยู่ในระดับดี
ปี พ.ศ. 2555-2557 นายเจนจัด ภักดีไทย ผู้อำนวยการโรงเรียนเวียงสระ ย้ายมาดำรงตำแหน่งผู้อำนวยการโรงเรียนเมืองสุราษฎร์ธานี แทนว่าที่ร้อยตรีทวีศักดิ์ ยศถา โรงเรียนได้รางวัลสถานศึกษาดีเด่น รองชนะเลิศอันดับ 2 ระดับจังหวัด โครงการยุวชนประกันภัย ได้รับรางวัลโรงอาหารได้มาตรฐานสุขาภิบาลอาหารระดับ ดีมาก ของกรมอนามัย ประจำปี 2556 และได้รับยกย่องเป็นสถานศึกษาที่มีผลงานเด่นด้านคุณธรรม ได้รับรางวัลเหรียญทองในการแข่งขัน Robot Asian Student's Fair ณ ประเทศมาเลเซีย
ปี พ.ศ. 2557-2560 นายพิสิษฐ ศักดา ผู้อำนวยการโรงเรียนทีปราษฎร์พิทยา ย้ายมาดำรงตำแหน่งผู้อำนวยการโรงเรียนเมืองสุราษฎร์ธานี แทนนายเจนจัด ภักดีไทย โรงเรียนพัฒนาในทุกๆด้านอย่างต่อเนื่อง เช่น ดำเนินการปรับปรุงหอประชุมรินทอง งบประมาณ 3,000,000 บาท / การปรับปรุงสนามฟุตบอล / การทอดผ้าป่าเพื่อการศึกษาเพื่อนำเงินสมทบเพื่อการก่อสร้างอาคารอเนกประสงค์ จำนวน 1,100,000 บาทและ โรงเรียนผ่านการประเมินคุณภาพรอบที่ 3 ผลการประเมินอยู่ในระดับดี
ปี พ.ศ. 2560-2562 นายเกรียงไกร แก้วมีศรี ผู้อำนวยการโรงเรียนโรงเรียนมัธยมพัชรกิติยาภา 3 สุราษฎร์ธานี ย้ายมาดำรงตำแหน่งผู้อำนวยการโรงเรียนเมืองสุราษฎร์ธานี แทนนายพิสิษฐ ศักดา โรงเรียนได้มีการสร้างพระพุทธรูปบูชา / สวนโมกข์สวนเมือง โรงเรียนมีการยกระดับภาพลักษณ์องค์กรให้มีภาพลักษณ์ที่ดีขึ้นและยกระดับคุณภาพการศึกษาและคุณภาพนักเรียนอย่างก้าวกระโดด ส่งผลให้ในปีการศึกษาต่อมาในการรับสมัครนักเรียนเพื่อศึกษาต่อ โดยอัตราการแข่งขันเพื่อสอบเข้ารับการศึกษานั้นสูงขึ้นอย่างไม่เคยปรากฎตั้งแต่ก่อตั้งสถานศึกษา และดำเนินการปรับปรุงภูมิทัศน์โดยรอบโรงเรียนเมืองสุราษฎร์ธานีเพื่อสร้างสิ่งแวดล้อมที่เหมาะสมแก่การพัฒนาศักยภาพของนักเรียน
ปี พ.ศ. 2562-2563 นางวรรณา มณีรัตน์ ผู้อำนวยการโรงเรียนโรงเรียนมัธยมพัชรกิติยาภา 3 สุราษฎร์ธานี ย้ายมาดำรงตำแหน่งผู้อำนวยการโรงเรียนเมืองสุราษฎร์ธานี แทนนายนายเกรียงไกร แก้วมีศรี โรงเรียนเมืองสุราษฎร์ธานีได้มุ่งเน้นการพัฒนานักเรียนทั้ง ด้านวิชาการควบคู่วิชาชีพ และเน้นในเรื่องความรักใคร่สมัครสมานสามัคคีภายในองค์กรทั้งบุคลากรและนักเรียน โดยในการพบปะนักเรียนครั้งแรกนั้นท่านได้มีคำพูดที่ว่า " พี่ดูแลน้อง น้องให้เกียรติและเคารพรุ่นพี่ ทุกคนต้องรักและสามัคคี " โดยให้ทุกคนยึดประโยคนี้เป็นคติประจำใจ โดยในขณะนั้นทั่วทั้งโลกเผชิญกับโรคระบาด COVID-19 ที่ระบาดอย่างร้ายแรง โรงเรียนเมืองสุราษฎร์ธานีภายใต้การนำของท่านผู้อำนวยการ วรรณา มณีรัตน์ ได้มีการปรับทั้งระบบการเรียนการสอนอีกทั้งพัฒนาสิ่งแวดล้อมในโรงเรียนจากเดิมที่ นายเกรียงไกร แก้วมีศรี ได้พัฒนาไว้ในระดับนึงแล้ว ให้มีความปลอดภัยในด้านสาธารณสุข ทั้งต่อนักเรียนและบุคลากรภายในโรงเรียน ให้สอดคล้องกับสภาวะการแพร่ระบาดของไวรัส COVID-19 ซึ่งจะส่งผลในระยะยาวต่อแผนการพัฒนาสิ่งแวดล้อมต่างๆในโรงเรียนเมืองสุราษฎร์ธานี
คุณครูนวลช้อย ทีปะปาล.
คุณครูนวลช้อย ทีปะปาล เกิดเมื่อวันอาทิตย์ ที่ 2 มีนาคม พ.ศ. 2480 ที่ตำบลตลาด อำเภอเมือง จังหวัดสุราษฎร์ธานี เป็นธิดาของนายวินัย วิเศษรัตน์ ชาวบางใบไม้ อำเภอเมือง และนางชื่น วิเศษรัตน์ (ปฏิบัติ) ชาวตำบลตลาด อำเภอเมือง จังหวัดสุราษฎร์ธานี จบการศึกษา ครุศาสตร์บัณฑิต จากวิทยาลัยครู สุราษฎร์ธานี สมรสกับนายสุธี ทีปะปาล มีบุตรธิดา 3 คน
เริ่มเข้ารับราชการเป็นครูกรมสามัญศึกษา กองการประถมศึกษา กระทรวงศึกษาธิการ เมื่อวันที่ 1 มิถุนายน พ.ศ. 2499
ผลงาน ณ โรงเรียนเมืองสุราษฎร์ธานี.
1.ริเริ่มสร้างรั้วโรงเรียนเมืองสุราษฎร์ธานี ขณะนั้นโรงเรียนเมืองสุราษฎร์ธานี ยังไม่มีรั้วใครจะเข้า-ออกเวลาใดก็ได้ โดยเฉพาะในช่วงเวลามีงานเทศกาล คุณครูนวลช้อย จึงได้เรียนเสนอความคิดกับนายทรง จีระกุล อาจารย์ใหญ่ในขญะนั้น ซึ่งให้ความเห็นชอบด้วยและดำเนินการให้ช่างเขียนแบบแปลนเป็นช่องๆ ประมาณราคาช่องละ 1,500 บาท ให้คุณครูนวลช้อย ประสานงานขอบริจาคจากบุคคลทั้งในและนอกโรงเรียน รวมแล้วได้ 10 ช่อง เริ่มทำรั้วหน้าโรงเรียนด้านซ้ายมือและในปีต่อมามีการตั้งกรรมการดำเนินงาน โดยมีคุณครูวชิร ศรเกษตริน คุณครูโวหาร สอนสง และคุณครูยงยุทธ์ คงเจริญ เป็นแกนนำสำคัญ และได้ดำเนินการมาเรื่อยๆจนได้รั้วโรงเรียนที่สวยงามและแข็งแรง
2.ริเริ่มก่อตั้งทุนการศึกษา คุณครูนวลช้อยได้รับมอบหมายจากนายทรง จีระกุล อาจารย์ใหญ่ในขณะนั้นให้รับผิดชอบงานกิจกรรมนักเรียนทำให้ใกล้ชิดนักเรียนและพบว่านักเรียนที่เรียนดี ประพฤติดีแต่ขาดแคลนทุนทรัพย์มีจำนวนมาก คุณสุณี ฉัตราภรณ์ คหบดีของจังหวัดสุราษฎร์ธานีซึ่งมีความสนิทสนมกับคุณครูนวลช้อย เมื่อได้ทราบถึงความตั้งใจของคุณครูนวลช้อยจึงได้มอบเงินให้ 2,000 บาทโดยทันที คุณครูนวลช้อยได้นำเงินมาจัดเป็นทุน 2 ประเภท คือ
- ทุนเรียนดีแต่ขาดแคลนทุนทรัพย์
- ทุนบำเพ็ญประโยชน์ (มอบให้นักเรียนที่บำเพ็ญประโยชน์และสร้างชื่อเสียงให้โรงเรียน)
โดยได้เชิญ คุณสุณี ฉัตราภรณ์ มามอบทุนในปีการศึกษา 2522 นับเป็นทุนเริ่มแรกของ โรงเรียนเมืองสุราษฎร์ธานี
3.ริเริ่มก่อตั้งวงดนตรีไทย โรงเรียนเมืองสุราษฎร์ธานี เดิมวงดนตรีไทยเป็นวงขนาดเล็กมีคุณครูลาภและคุณครูเชย เพชรดุล เป็นผู้ฝึกสอน และคุณครูนวลช้อยได้นำวงไปบรรเลงในงานทั้งของชุมชนและหน่วยงานของรัฐ ทำให้วงดนตรีไทยโรงเรียนเมืองสุราษฎร์ธานีเป็นที่รู้จักมากขึ้นพร้อมกับการเติบโตทีละน้อยของวงดนตรีไทยภายใต้งบประมาณที่จำกัดและต้องของบริจาคเครื่องดนตรีจากผู้มีจิตเมตตา วงดนตรีไทยโรงเรียนเมืองสุราษฎร์ธานีพัฒนามาถึงจุดสูงสุดในปี พ.ศ. 2548 ได้มีการลงนามในพันธะข้อตกลง(MOU) ระหว่างโรงเรียนเมืองสุราษฎร์ธานีกับองค์การบริหารส่วงจังหวัดสุราาฎร์ธานี ในการจัดการศึกษาร่วมกันโดยพัฒนาและส่งเสริมความเป็นเลิศด้านดนตรีไทย
4.ริเริ่มกิจกรรมนำโรงเรียนสู่ชุมชน คุณครูนวลช้อย อยากให้โรงเรียนเป็นที่รู้จักของชุมชนมากขึ้นเมื่อพบว่าในหลักสูตรมีวิชาฟ้อนรำด้วย จึงเสนอความคิดกับฝ่ายวิชาการแลันายทรง จีระกุล อาจารย์ใหญ่ขณะนั้น ว่าจะขอเปิดวิชาฟ้อนรำด้วย แต่ทางโรงเรียนไม่มีครูนาฏศิลป์ คุณครูนวลช้อยจึงได้รับมอบหมายให้สอนวิชาฟ้อนรำตั้งแต่ปี 2521 ต่อมาโรงเรียนประสบความสำเร็จด้านการแระรำตัวกับชุมชนเป็นอย่างมาก เมื่อได้รับมอบหมายให้แสดงเปิดสนามกีฬาจังหวัด ถึง 4 ปีซ้อนและในงานอัฒจันน์เชียร์ โรงเรียนสุราษฎร์พิทยา แปลอักษรคำว่า "นวลช้อย" ถือเป็นกำลังใจที่ยิ่งใหญ่ระหว่างโรงเรียน 2 โรงที่มีต่อกันมาอย่างยาวนาน
5.ปรับปรุงห้องพยาบาล โรงเรียนเมืองสุราษฎร์ธานี ในวันเกิออายุครบ 82 ปี คุณครูนวลช้อยเกิดความคิดอยากสร้างสิ่งมีประโยชน์แก่นักเรียนโรงเรียนเมืองสุราษฎร์ธานีเมื่อทราบว่าทางโรงเรียนต้องการปรับปรุงห้องพยาบาล คุณครูนวลช้อยเห็นด้วยว่าห้องพยาบาลควรได้รับการปรับปรุงให้มีความพร้อมต่อความต้องการอีกทั้งยังประโยชน์ไปถึงการรับบริจาคโลหิตของโรงพยาบาลและเหล่ากาชาด จึงได้ให้ทางโรงเรียนจัดหาช่างและ ยังมีคุณครูชัยโรจน์ หิริศักดิ์สกุล ครูช่างซึ่งเกษียณแล้ว เขียนแบบแปลนให้ จึงมีการดำเนินการปรับปรุงและมีพิธีเปิดใน วันพฤหัสบดี ที่ 4 กรกฎาคม พ.ศ. 2562
การแข่งขันกีฬาสี (หนองบัวเกมส์).
ปีการศึกษา2560
ปีการศึกษา2559
ชมรมศิษย์เก่า.
ชมรมศิษย์เก่าโรงเรียนเมืองสุราษฎร์ธานี รุ่น 22 (ใยบัว).
ชมรมศิษย์เก่าโรงเรียนเมืองสุราษฎร์ธานี รุ่น 22 (ใยบัว) เกิดขึ้นจากความร่วมมือของ สมาชิกศิษย์เก่า คณะคุณครู อาจารย์ บุคลากรทางการศึกษาโดยมีวัตถุประสงค์ร่วมกันคือ เป็นการรวมกลุ่มกันเพื่อพบปะพูดคุย ติดต่อ ประสานงานกัน แลกเปลี่ยนความคิดในการพัฒนาโรงเรียน ภายใต้แนวทางของสมาชิกชมรมศิษย์เก่า เพื่อเชื่อมความรัก ความสมัครสมาน สามัคคี และยังเป็นการรวมกลุ่มกัน เพื่อที่จะทำงานจิตอาสาบำเพ็ญประโยชน์ แก่สังคม และ แก่ประเทศชาติ เพื่อธำรงไว้ซึ่งเกียรติยศและศักดิ์ศรีความเป็นศิษย์ที่ดีของโรงเรียนเมืองสุราษฎร์ธานี
พิพิธภัณฑ์สัตว์น้ำจอร์เจีย
พิพิธภัณฑ์สัตว์น้ำจอร์เจีย  ตั้งอยู่ที่เมืองแอตแลนตา รัฐจอร์เจีย ในบริเวณ Pemberton Palace จัดว่าเป็น Aquarium ที่ใหญ่ที่สุดในโลก ด้วยปริมาณน้ำมากกว่า 8.1 ล้าน US gallons จัดแสดงสัตว์มากกว่า 100,000 ตัวจาก 500 ชนิด ตัวอย่างสัตว์ที่มีชื่อเสียงของ Aquarium คือ ฉลามวาฬสี่ตัว วาฬเบลูกาสามตัว และกระเบนราหูสองตัว
Aquarium มีเงินบริจาคจาก Bernie Marcus ผู้ร่วมก่อตั้ง Home Depot จำนวน 250 ล้านเหรียญเป็นเงินลงทุนส่วนใหญ่ สร้างบนพื้นที่ 20 เอเคอร์ทางเหนือของ Centennial Olympic Park ในใจกลางเมืองแอตแลนตา Marcus กล่าวไว้ว่างานรับประทานอาหารค่ำฉลองวันเกิดปีที่ 60 ที่ Monterey Bay Aquarium เมื่อ พ.ศ. 2533 เป็นหนึ่งในแรงบันดาลใจในการสร้าง Aquarium ที่แอตแลนตา
เมื่อเดือนพฤศจิกายน พ.ศ. 2544 Bernard Marcus ได้ประกาศความคิดที่จะสร้าง Aquarium ขึ้นที่แอตแลนตา เพื่อส่งเสริมการศึกษาและความเติบโตทางเศรษฐกิจ Marcus และ Billi ภรรยา ได้ไปเยี่ยมชม Aquarium 56 แห่งใน 13 ประเทศเพื่อวิจัยและออกแบบโครงสร้าง และได้บริจาคเงินจำนวน 250 ล้านเหรียญเพื่อเป็นทุนก่อสร้าง ต่อมาบริษัทชั้นนำต่างๆ เช่น Coca-Cola Company, Turner Broadcasting, Home Depot, UPS, AirTran Airways, BellSouth, Georgia Pacific, Time Warner, SunTrust และ Southern Company ได้สนับสนุนด้านการเงินรวมเป็นเงิน 40 ล้านเหรียญ เงินบริจาคเหล่านี้ทำให้ Aquarium สามารถเปิดได้โดยไม่มีหนี้สิน
ใน พ.ศ. 2545 Marcus ได้ว่าจ้าง Jeff Swanagan ซึ่งขณะนั้นเป็นประธานกรรมการบริหารของ Florida Aquarium ให้มาเป็นลูกจ้างคนแรกของ Georgia Aquarium Swanagan เคยมีผลงานในการแก้ไขปัญหาทางการเงินของ Florida Aquarium ขณะดำรงตำแหน่งประธานกรรมการบริหาร Swanagan ได้มาเป็น Founding president และผู้อำนวยการบริหาร และมีบทบาทสำคัญในการสร้าง Aquarium โดยควบคุมดูแลการก่อสร้างในทุกด้าน ตั้งแต่การออกแบบโครงสร้าง ไปจนถึงการจัดหาสัตว์ที่จะนำมาจัดแสดง
หลังจากก่อสร้างนาน 27 เดือน พิพิธภัณฑ์สัตว์น้ำจอร์เจียก็ได้เปิดให้ผู้ถือบัตรเข้าชมรายปีได้เข้าชมเมื่อวันที่ 21 พฤศจิกายน พ.ศ. 2548 และเปิดให้ประชาชนทั่วไปเข้าชมเมื่อวันที่ 23 พฤศจิกายน พ.ศ. 2548 ประกอบด้วยตู้จัดแสดงสัตว์จำนวน 60 ตู้ พื้นที่ ball room 1,520 ม.² ครัวบริการอาหารสองแห่ง ร้านขายของที่ระลึกต่างๆ โรงภาพยนตร์ 4-D ห้องอาหาร และที่จอดรถ ค่าเข้าชมสำหรับผู้ใหญ่คนละ $26 นักศึกษาคนละ $21.50 และเด็กคนละ $19.50 จัดว่าเป็นพิพิธภัณฑ์สัตว์น้ำที่มีค่าเข้าชมแพงที่สุดแห่งหนึ่งในสหรัฐอเมริกา กระนั้นก็ยังมีผู้เข้าชมมากกว่าที่คาดการณ์ไว้มาก โดยมีผู้เข้าชมครบหนึ่งล้านคนในวันที่ 1 มีนาคม พ.ศ. 2549 หลังจากเปิดวันแรกเพียง 98 วัน ในปีแรกสามารถจำหน่ายบัตรรายปีได้มากกว่า 290,000 ใบ ก่อนที่จะเลิกจำหน่ายไป (Jeff Swanagan ผู้อำนวยการบริหาร ได้ให้เหตุผลว่า เพื่อป้องกันไม่ให้เกิดบรรยากาศ "private club") พิพิธภัณฑ์สัตว์น้ำจอร์เจียมีผู้เข้าชมครบสามล้านคนในวันที่ 24 สิงหาคม พ.ศ. 2549 ห้าล้านคนในวันที่ 23 พฤษภาคม พ.ศ. 2550 และสิบล้านคนในวันที่ 25 มิถุนายน พ.ศ. 2552
Jeff Swanagan ดำรงตำแหน่งประธานและผู้อำนวยการบริหารพิพิธภัณฑ์สัตว์น้ำจอร์เจียจนถึง พ.ศ. 2551 ก่อนที่จะไปร่วมบริหารสวนสัตว์โคลัมบัส Anthony Godfrey ได้เข้าดำรงตำแหน่งประธานต่อมา ซึ่งแรกเริ่มนั้น Swanagan ได้ว่าจ้าง Godfrey ให้เป็นประธานฝ่ายการเงินของพิพิธภัณฑ์สัตว์น้ำเมื่อ พ.ศ. 2547
พิพิธภัณฑ์สัตว์น้ำจอร์เจียจัดแสดงปลาและสัตว์ทะเลอื่นๆ 100,000-120,000 ตัว จากกว่า 500 ชนิด เมื่อวันที่ 14 มิถุนายน พ.ศ. 2548 จำนวนตัวอย่างสัตว์ทั้งหมดถูกเปิดเผย โดยอ้างอิงจากคำกล่าวของ Marcus ใน "Atlanta Journal-Constitution" ว่า "ผมได้บอกว่าเรามีสัตว์น้ำมากกว่า 55,000 ตัว แต่ไม่เคยบอกว่ามีอีกมากกว่าเท่าไร" โดยก่อนหน้านั้นเคยมีรายงานว่ามีสัตว์ตัวอย่างมากกว่า 55,000 ตัว สัตว์น้ำต่างๆถูกขนส่งมาจากไต้หวันทาง MD-11 โดย UPS ในตู้ 42 ใบ UPS ได้สนับสนุนค่าขนส่งเป็นจำนวนมากกว่า $200,000
สัตว์ตัวอย่างที่มีชื่อเสียงที่สุดในพิพิธภัณฑ์คือ ฉลามวาฬสี่ตัวจากไต้หวัน ชื่อว่า ราล์ฟ, นอร์ตัน, อลิซ และทริกซี ตั้งชื่อตามตัวละครหลักใน The Honeymooners ราล์ฟตายด้วยอาการเยื่อบุช่องท้องอักเสบเมื่อวันที่ 11 มกราคม พ.ศ. 2550 และนอร์ตันตายเมื่อวันที่ 13 มิถุนายน พ.ศ. 2550 โดยทางพิพิธภัณฑ์ได้ตัดสินใจกระทำการุณยฆาตหลังจากเริ่มมีอาการว่ายน้ำได้ผิดปกติและไม่กินอาหาร ราล์ฟและนอร์ตันอยู่ที่พิพิธภัณฑ์มาตั้งแต่เริ่มเปิดให้เข้าชม ต่อมาได้นำอลิซและทริกซีเข้ามาเมื่อวันที่ 3 มิถุนายน พ.ศ. 2549
พิพิธภัณฑ์สัตว์น้ำจอร์เจียเป็นสถานแสดงพันธุ์สัตว์น้ำที่ไม่ได้อยู่ในเอเชียเพียงแห่งเดียวที่จัดแสดงฉลามวาฬ โดยจัดแสดงในตู้ขนาด 24,000 ม³ และส่วนอื่นๆของพิพิธภัณฑ์ได้ออกแบบให้อยู่รอบตู้จัดแสดงฉลามวาฬนี้ ฉลามวาฬจากไต้หวันเหล่านี้ผ่านการควบคุมดูแลโดย Jeff Swanagan และเจ้าหน้าที่ชีววิทยา และถูกเก็บเป็น "ความลับสุดยอด" การเคลื่อนย้ายต้องใช้ทั้งอากาศยาน รถบรรทุก และเรือขนาดใหญ่เพื่อขนส่งมายังแอตแลนตา ฉลามวาฬทั้งสี่ตัวถูกนำเข้ามาตาม Individual fishing quota ของไต้หวัน ซึ่งทางไต้หวันได้ยกเลิกไปนับแต่นั้นมา โดยตามโควตานี้ ถ้าฉลามวาฬเหล่านี้ไม่ถูกทางพิพิธภัณฑ์จัดซื้อไป จะถูกฆ่าและกินเนื้อ
เมื่อวันที่ 25 พฤษภาคม พ.ศ. 2550 Fisheries Agency ของไต้หวันได้ประกาศว่า ทางพิพิธภัณฑ์ได้รับอนุญาตให้จัดซื้อฉลามวาฬอีกสองตัว ก่อนที่ไต้หวันจะประกาศห้ามจับฉลามวาฬใน พ.ศ. 2551 เมื่อวนที่ 1 มิถุนายน พ.ศ. 2550 ฉลามวาฬสองตัวก็มาถึงพิพิธภัณฑ์ ทั้งสองตัวถูกจับเมื่อต้น พ.ศ. 2550 ตัวหนึ่งตั้งชื่อว่า Taroko ตามชื่ออุทยานแห่งชาติ Taroko Gorge และอีกตัวหนึ่งตั้งชื่อว่า Yushan ตาม Jade Mountain ในไต้หวัน
ปัจจุบันพิพิธภัณฑ์แห่งนี้เป็นหนึ่งในสองพิพิธภัณฑ์สัตว์น้ำในสหรัฐอเมริกาที่จัดแสดง Great hammerhead โดยอีกที่หนึ่งคือ Adventure aquarium และยังจัดแสดงวาฬ beluga ขนาดยาวสามเมตรจำนวนห้าตัว เป็นเพศผู้สองตัว ชื่อว่า Nico และแกสเปอร์ ถูกช่วยเหลือมาจากสวนสนุกในเม็กซิโกซิตีที่ซึ่งทั้งสองอาศัยอยู่ใต้รถไฟเหาะ แกสเปอร์ตายโดยการุณยฆาตเมื่อวันที่ 2 มกราคม พ.ศ. 2550 เนื่องจากมีน้ำหนักน้อย มีรอยโรคผิวหนัง และโรคกระดูก วาฬเพศเมียที่ชื่อ Marina ตายเมื่อวันที่ 1 ธันวาคม พ.ศ. 2550 โดยคาดว่าตายตามธรรมชาติ (มีอายุ 25 ปี) Nico ตายหลังจากถูกย้ายไปยัง SeaWorld San Antonio ชั่วคราวระหว่างปรับปรุงพิพิธภัณฑ์ โดยคาดว่าตายเมื่อวันที่ 31 ตุลาคม พ.ศ. 2552 วาฬเพศเมียสองตัวที่เหลือคือ นาตาชา และ Maris ได้ขอยืมมาจากพิพิธภัณฑ์สัตว์น้ำนิวยอร์กเพื่อการผสมพันธุ์ พิพิธภัณฑ์แห่งนี้เป็นหนึ่งในหกแห่งในสหรัฐอเมริกาที่มีวาฬ beluga ซึ่งรวมถึงที่ Chicago's Shedd Aquarium ด้วย
ด้วยความพยายามอย่างต่อเนื่องที่จะจัดแสดงสัตว์ทะเลที่พบในสหรัฐอเมริกาได้ยาก พิพิธภัณฑ์ได้ขอกระเบนราหูหนึ่งตัวมาจากพิพิธภัณฑ์สัตว์น้ำใน Durban แอฟริกาใต้ กระเบนตัวนี้มีชื่อว่า "Nandi" ถูกพบติดอยู่กับตาข่ายชายฝั่งที่ใช้ป้องกันฉลาม เจ้าหน้าที่ที่ Durban facility ระบุว่า Nandi โตเกินกว่าที่ Durban facility จะรองรับได้ จึงต้องการให้ย้ายไปยังพิพิธภัณฑ์สัตว์น้ำจอร์เจียที่ใหญ่กว่า Nandi ถูกนำมาจัดแสดงในส่วน Ocean Voyager เป็นครั้งแรกเมื่อวันที่ 25 สิงหาคม พ.ศ. 2551 โดยเป็นกระเบนราหูตัวแรกที่จัดแสดงในสหรัฐอเมริกา และทำให้พิพิธภัณฑ์แห่งนี้เป็นหนึ่งในสี่แห่งในโลกที่มีกระเบนราหู ต่อมาในเดือนกันยายน พ.ศ. 2552 ทางพิพิธภัณฑ์ก็ได้นำกระเบนราหูอีกตัวหนึ่งมาจัดแสดงเพิ่ม
การจัดแสดงสัตว์น้ำแบ่งออกเป็นห้าส่วน แต่ละส่วนจะจัดแสดงสภาพแวดล้อมที่แตกต่างกันไป ได้แก่
ภายในพิพิธภัณฑ์ยังมี "4D" movie "Deepo's Undersea 3D Wondershow" และ Ocean Voyager – Journey With Giants exhibit hall
จูเลียน รุยซ์
จูเลียน  หรือ Julián Ríos หรือ Julián Ruíz และมีชื่อในการแสดงที่รู้จักในบางครั้งว่า Julian Andretti หรือ Jordan Rivers เกิดเมื่อวันที่ 12 ตุลาคม ค.ศ. 1970 ในเวสต์โควินา รัฐแคลิฟอร์เนีย เป็นนักแสดงหนังโป๊ชาวอเมริกัน
เขามีเชื้อสายเลบานอน และอินเดียนอเมริกัน เป็นบุตรคนที่ 2 ในครอบครัวพี่น้อง 6 คน ก่อนที่เขาจะเริ่มสู่อุตสาหกรรมหนังโป๊ เขาอยู่ในนาวิกโยธินสหรัฐอเมริกาเป็นเวลา 6 ปี (1988-1994) ยังเป็นทหารผ่านศึกในสงครามอ่าวเปอร์เซีย ดิลโดในชื่อเขา ที่บอกว่ามีขนาดจริงที่ 9 1/2 นิ้ว
เขาเข้าสู่อุตสาหกรรมหนังโป๊เมื่อเขาอายุได้ 25 ปี และเขายังทำงานเป็นเทรนเนอร์ส่วนตัว ในช่วงแรกของการแสดงเขายังเคยถูกออรัลเซ็กซ์โดยนักแสดงร่วมไบเซ็กชวล ผลิตโดย ชิ ชิ ลารู ใน "Fly Bi Night" จูเรียนแสดงภายใต้ชื่อ จอร์แดน ริเวอร์ส ที่เหลือเขาแสดงในหนังชาย-หญิง
ในปลายยุค 1990 เขาออกเดทและอยู่ร่วมกับนักแสดงหนังโป๊หญิงที่ชื่อ สเตซี วาเลนไทน์ ความสัมพันธ์ของทั้งคู่มีอยู่ในหนังเรื่อง "The Girl Next Door" ต่อมาปี 2000 เขาแต่งงานกับนักแสดงหนังโป๊หญิงที่ชื่อ จิลล์ เคลลี ในปี 2002 เขาออกวงการแสดงมาเป็นหุ้นส่วนและ Manager of Operations ให้กับ จิลล์ เคลลี โปรดักชัน ร่วมกับภรรยาเขา พวกเขายังเลิกการมีเพศสัมพันธ์กับคนอื่น และตั้งใจที่จะเริ่มต้นครอบครัวกัน
ในปี 2003 จูเลียนและเคลลีเลิกรากันไป เขากลับมาแสดงและกำกับหนังโป๊อีกครั้ง ให้กับบริษัทอื่น ปัจจุบันเขาออกเดทกับนักแสดงหนังโป๊ เมมฟิส มอนโร ในเดือนธันวาคม 2002 จูเลียนเป็นพิธีกรรายการทางเคเบิลทีวีที่ชื่อ "Spice Hotel" ทาง Spice Live ที่เน้นไปทางนักแสดงหนังโป๊คู่ เขาออกไปในปี 2005 โดยออกจากอุตสาหกรรมหนังโป๊ อย่างเช่นไปทำธุรกิจอสังหาริมทรัพย์ โดยมีอีแวน สโตนมาทำหน้าที่เป็นพิธีกรแทน
ในปี 2006 เขาเข้าร่วมกับบริษัทที่ชื่อทวิตเตดพิงก์ ต่อมาเปลี่ยนชื่อเป็นซัดเดนอิมแพก หลังจากที่ผู้ก่อตั้งที่ชื่อ โลลา ออกไป
สมเด็จเจ้าฟ้าฯ กรมหลวงอนุรักษ์เทเวศร์
หม่อมราชวงศ์หญิงแม้นนฤมาส ยุคล
ร็อคแมน DASH ซีรีส์
ร็อคแมน DASH  หรือ เมกาแมน เลเจนดส์ (Mega Man Legends) เป็นซีรีส์ภาคต่อชุดที่ 3 ของเกมชุดร็อคแมน โดยแนวเกมเป็นแนวแอคชั่น RPG ผสม กราฟิกภาพ 3D โพลิก้อน โดยในซีรีส์นี้ถูกออกจำหน่ายวิดีโอเกมสำหรับเครื่องเพลย์สเตชัน รวมไปถึง นินเทนโด 64 คอมพิวเตอร์ โทรศัพท์มือถือ และ เพลย์สเตชันพอร์เทเบิล
ร็อคแมน DASH ดำเนินเนื้อเรื่องในช่วงเวลาที่ไม่แน่นอนแต่มีข้อสันนิษฐานว่าร็อคแมน DASH ดำเนินอยู่ในช่วงเวลาต่อจากซีรีส์ร็อคแมน ZX
ชื่อร็อคแมน DASH ย่อมาจาก "Digouter's Adventure Story in Halcyon Days"
ร็อคแมน X
อี จิน
เจ้าชายอี จิน (; 18 สิงหาคม พ.ศ. 2464 — 11 พฤษภาคม พ.ศ. 2465) เป็นพระราชโอรสพระองค์แรกในอี อึน กับอี พัง-จา มีพระอนุชาคือเจ้าชายอี กู
ขณะที่เจ้าชายจินประทับอยู่ร่วมกับพระบิดามารดาในเกาหลีได้ถูกลอบวางยาพิษจนสิ้นพระชนม์ในวันที่ 11 พฤษภาคม พ.ศ. 2465 จนเกิดกระแสข่าวลือต่าง ๆ นานา ๆ และสื่อท้องถิ่นเองก็มิได้รับอิสระในการรายงานข่าว พระราชพิธีปลงพระศพจัดขึ้นในวันที่ 17 พฤษภาคม พ.ศ. 2465 และได้ทำการฝังพระศพภายในเกาหลีหลังการชันสูตรพระศพอย่างรีบร้อน
เจ้าฟ้าธรรมาธิเบศร
True AF
อีเทอร์นอล (วงดนตรี)
อีเทอร์นอล  เป็นวงดนตรีอังกฤษหญิงล้วนแนวอาร์แอนด์บี ก่อตั้งวงในปี ค.ศ. 1992 เคยได้รับรางวัลโมโบ ประกอบด้วยสมาชิกพี่น้อง อีสเตอร์และเวอร์นี เบนเนตต์ ร่วมด้วยเคลเล ไบรอันและหลุยส์ เนิร์ดดิง และเป็นหึ่งในวงหญิงล้วยที่ประสบความสำเร็จที่สุดวงหนึ่งในสหราชอาณาจักรตลอดกาล และยังประสบความสำเร็จในระดับนานาชาติ วงมีเพลงติดท็อป 20 อยู่ 15 เพลงในระหว่างปี ค.ศ. 1933-99 มีเพลงแรกคือ "Stay" ที่ติดท็อป 20 ในสหรัฐอเมริกา ทั่วโลกอีเทอร์นอลมียอดขายมากกว่า 10 ล้านชุด
Eternal (band)
ม.ร.ว.แม้นนฤมาส ยุคล
โมโกะ จัมบี้
โมโกะจัมบี้ (Moko_jumbie) เป็นเครื่องเล่นชนิดหนึ่งที่มาจากประเทศตรินิแดดและโทบัคโค ลักษณะของมันจะเป็นท่อนไม้ที่สามารถเชื่อมต่อกับขาเป็นแนวเดียวกันอย่างแข็งแรง เมื่อผู้เล่นสวมใส่เจ้าโมโกะจัมบี้ก็จะเดินหรือเต้นบนความสูงที่ต่อจากเจ้าท่อนไม่นั้น รากศัพท์ของมันอาจจะมาจาก "Moko" (ซึ่งอาจจะอ้างอิงมาจากชื่อเทพเจ้าของแอฟริกา) และจัมบี้เป็นศัพท์ทางแถบแคริเบียนที่ใช้เรียกพวกภูติผีหรือวิญญาณซึ่งอาจจะแผลงมาจากภาษาคองโกคำว่าซัมบี้ (Zumbi) โมโกะจัมบี้มีต้นกำเนิดมาจากประเทศแถบแอฟริกาตะวันตก สืบทอดต่อกันมาสู่ประเทศแถบแคริเบี้ยน ชนเผ่าต่างๆมักจะใช้มันเป็นเครื่องเล่นยามที่มีงานเทศกาลต่าง เด็กๆจะถูกสอนให้เล่นมันเหมือนกับเป็นวัฒนธรรม